paragraph_text: Buster Merryfield je umro 1999., a lik Ujaka Alberta je umro u epizodi "If They Could See Us Now" iz 2001. Del i Rodney, koji su u međuvremenu postali milijunaši, žalili su što se nisu brinuli za njega, ali su se utješili saznanjem da stari mornar nikad nije posjedovao britansku putovnicu. U drugoj epizodi iz 2001., "Strangers on the Shore", dvojac posjećuje francusko selo gdje je Albert bio stacioniran tijekom rata samo kako bi otkrili da je cijeli grad naseljen ćelavim muškarcima s bijelim bradama koji iznimno nalikuju njihovu pokojnom ujaku. U posljednjoj epizodi serije, "Sleepless in Peckham", otkriveno je kako je Albert prije smrti svoj udio u bogatstvu Trotterovih uložio u stabilne dionice. U skladu s njegovim jednostavnim životnim stilom to je značilo da je u vrijeme svoje smrti imao oko 290.000 funti koje je ostavio svojim pranećacima. Bilo je to dovoljno da ih spasi od deložacije iz Naselja Nelsona Mandele.